- إِزهِّيذنْ
- <
- 12
- >

12
1 إِ ؤُمقّْرَانْ ن إِمغْنَاجنْ. خْ ؤُفِيڒُو وِيسّْ ثْمنْيَا. أَزهّذْ ن ذَاوُوذْ.
2 سنْجمْ، أَ سِيذِي،
مِينْزِي أَمدُّوكّڒْ أَمْثِيقِّي
وَارْ إِقِّيمْ عَاذْ،
مَاغَارْ وَارْ ذِينْ عَاذْ إِمْثِيقَّانْ
جَارْ ثَارْوَا ن بْنَاذمْ. ◘12:‏2 إِشا. 57‏:‏1
3 نِيثْنِي سَّاوَاڒنْ جَارْ أَسنْ س إِخَارِّيقنْ،
س إِينْشِيشنْ شُّورنْ
س وَاوَاڒنْ إِمِيزِيضنْ،
أَقَا سَّاوَاڒنْ س ثْنَاينْ ن إِغمْبَابْ. ◼12:‏3 ’س ثْنَاينْ ن إِغمْبَابْ‘ - س ثِيعْبْرَانِيثْ ’س وُوڒْ ذ وُوڒْ‘.
4 أجّْ سِيذِي أَذْ إِقْضعْ
مَارَّا إِينْشِيشنْ شُّورنْ
س وَاوَاڒنْ إِمِيزِيضنْ،
ؤُڒَا ذ إِڒسْ س وَاوَاڒنْ ن ؤُكبَّارْ،
5 إِنِّي إِقَّارنْ:
”س يِيڒسْ نّغْ
أَذْ غَارْنغْ يِيڒِي ؤُقَارُّو إِمْغَارْ،
إِينْشِيشنْ أَقَا أَثنْ نّغْ!
مَانْ ونْ إِدْجَانْ خَانغْ ذ سِيذِي؟“
6 ”ذِي سِّيبّثْ ن وَاردّدْجْ ن ڒْمُوسَاكِينْ،
ؤُڒَا ذِي سِّيبّثْ ن إِغُويَّانْ ن إِمزْڒَاضْ
أَذْ كَّارغْ ڒخُّو نشّْ“، إِنَّا سِيذِي،
”ونِّي خْ ثُوغَا إِدُّوقزْ نتَّا،
نشّْ أَذْ ث أَوْيغْ ذِي ڒَامَانْ.“
7 ثِيوَاڒِينْ ن سِيذِي أَقَا أَثنْثْ ذ ثِيوَاڒِينْ صْفَانْثْ،
تّْوَاسِّيزْذْڭنْثْ أَمْ نُّوقَارْثْ
ذڭْ إِجّْ ن ڒْكَاسْ إِ ؤُفسْيِي ذڭْ ؤُشَاڒْ،
تّْوَاصفَّانْثْ سبْعَا ن ثْوَاڒَاوِينْ. ◼12:‏7 ’سبْعَا ن ثْوَاڒَاوِينْ‘ - إِخْسْ أَذْ يِينِي أَطَّاسْ ن ثْوَاڒَاوِينْ، وَارْ إِزمَّارْ بْنَاذمْ أَذْ ثنْثْ إِحْسبْ. ◘12:‏7 2 صم. 22‏:‏31؛ إِزهد. 18‏:‏31؛ 119‏:‏140؛ أَوڒن. 30‏:‏5
8 شكْ، أَ سِيذِي، أَذْ ثنْ ثحْضِيذْ،
أَذْ أَنغْ ثسَّارذْ زِي جِّيڒْ-أَ،
إِ ڒبْذَا قَاعْ.
9 إِعفَّاننْ ڭُّورنْ تّنّْضنْ مَانِي مَا
خْمِي غَا إِكَّارْ دّدْجْ جَارْ ثَارْوَا ن بْنَاذمْ.

- إِزهِّيذنْ
- <
- 12
- >

◘12:2 12:‏2 إِشا. 57‏:‏1

◼12:3 12:‏3 ’س ثْنَاينْ ن إِغمْبَابْ‘ - س ثِيعْبْرَانِيثْ ’س وُوڒْ ذ وُوڒْ‘.

◼12:7 12:‏7 ’سبْعَا ن ثْوَاڒَاوِينْ‘ - إِخْسْ أَذْ يِينِي أَطَّاسْ ن ثْوَاڒَاوِينْ، وَارْ إِزمَّارْ بْنَاذمْ أَذْ ثنْثْ إِحْسبْ.

◘12:7 12:‏7 2 صم. 22‏:‏31؛ إِزهد. 18‏:‏31؛ 119‏:‏140؛ أَوڒن. 30‏:‏5

© 2020 www.tarifit.info