- إِزهِّيذنْ
- <
- 11
- >

11
1 إِ ؤُمقّْرَانْ ن إِمغْنَاجنْ. ن ذَاوُوذْ.
غَارْ سِيذِي أَركّْوَاڒغْ.
مَامّشْ ثقَّارمْ إِ ڒعْمَارْ إِنُو:
”ضْوُو غَارْ وذْرَارْ نْومْ، أَ إِجْضَاضْ!“ ◼11:‏1 أَفسَّارْ - أَذْ ثَاغْ خْسنْ أَذْ إِنِينْ أَوَاڒنْ-أَ أَقَا إِتّْخصَّا إِ ذَاوُوذْ أَذْ يَارْوڒْ غَارْ إِذُورَارْ أَمْ ث إِڭَّا ذڭْ وُوسَّانْ ن شَاوُولْ (خْزَارْ 1 صم. 26‏:20، 23‏:14).
2 مَاغَارْ خْزَارْ،
إِعفَّاننْ أَقَا محّْضنْ ڒْقوْسْ،
سّْرُوسَانْ فْڒِيثْشَاثْ نْسنْ غَارْ ؤُفِيڒُو،
حِيمَا أَذْ وْثنْ ذِي ثَادْجسْثْ
ذڭْ إِنِّي ؤُمِي إِسڭّذْ وُوڒْ.
3 وَاهْ، ذْسُوسَا ن دُّونشْثْ تّْوَاردّْدْجنْ!
مِينْ إِزمَّارْ خنِّي أَذْ يڭّْ ؤُمْسڭّذْ؟
4 سِيذِي إِزدّغْ
ذِي زَّاوشْثْ نّسْ ثَامقّْرَانْثْ إِقدّْسنْ،
ڒْْعَارْشْ ن سِيذِي أَقَا-ث ذڭْ إِجنْوَانْ.
ثِيطَّاوِينْ نّسْ تّْوَاڒَانْثْ،
ڒْْخزْرَاثْ نّسْ أَرزُّونْثْ ذِي ثَارْوَا ن بْنَاذمْ.
5 سِيذِي إِتّْبقّشْ أَمْسڭّذْ،
مَاشَا ڒعْمَارْ نّسْ إِتّْعِيفَّا أَعفَّانْ
ذ ونِّي إِتّخْسنْ لْعُونْفْ.
6 نتَّا أَذْ إِوّثْ إِعفَّاننْ
س إِجّْ ن ونْژَارْ ن ڒفْخُوخْ،
ثِيمسِّي ذ ڒشْبَارِييّثْ
ذ ثْحَارْيَاضْثْ ثَامقّْرَانْثْ
أَذْ إِڒِينْثْ ذ ثَاسْغَارْثْ ن ڒْكَاسْ نْسنْ.
7 مِينْزِي سِيذِي ذ أَمْسڭّذْ،
إِتّخْسْ ثِيمڭَّا إِسڭّْذنْ.
إِنِّي إِڭُّورنْ نِيشَانْ
أَذْ ژَترنْ ؤُذمْ نّسْ.

- إِزهِّيذنْ
- <
- 11
- >

◼11:1 11:‏1 أَفسَّارْ - أَذْ ثَاغْ خْسنْ أَذْ إِنِينْ أَوَاڒنْ-أَ أَقَا إِتّْخصَّا إِ ذَاوُوذْ أَذْ يَارْوڒْ غَارْ إِذُورَارْ أَمْ ث إِڭَّا ذڭْ وُوسَّانْ ن شَاوُولْ (خْزَارْ 1 صم. 26‏:20، 23‏:14).

© 2020 www.tarifit.info