- أَمزْوَارُو
- <
- 10
- >

10
ثَارْوَا ن شَامْ، خَامْ ذ يَافِيثْ
1 تّْوَارْونْ أَسنْ-د إِحنْجِيرنْ أَوَارْنِي إِ سّحْڒثْ. ◘10:‏1 [1 إِم. 1‏:‏1‏-‏27] — 1 إِم. 1‏:‏4 *
2 أَيْثْ ن يَافَاثْ ثُوغَا أَثنْ ذ جُومَارْ، مَاجُوجْ، مَاذَايْ، يَاوَانْ، ثُوبَالْ، مَاشِيكْ ذ ثِيرَاسْ. ◼10:‏2 ’جُومَارْ‘ - إِسمْ وَانِيثَا إِخْسْ أَذْ يِينِي ’ونِّي بْڒَا ڒْعِيبْ‘ نِيغْ ’ونِّي إِكمْڒنْ‘. ’مَاجُوجْ‘ - نِيغْ ’مَاخُوخْ‘، نِيغْ ’مَاڭُوڭْ‘. ◘10:‏2 1 إِم. 1‏:‏5.
3 إِحنْجِيرنْ ن جُومَارْ، ثُوغَا أَثنْ ذ أَشْكَانَازْ، رِيفَاثْ ذ ثُوجَارْمَا.
4 إِحنْجِيرنْ ن يَاوَانْ ثُوغَا أَثنْ ذ إِلِيشَا، ثَارْشِيشْ ذ إِكِيتِّييّنْ ذ إِذُوذَانِييّنْ. ◼10:‏4 ’إِكِيتِّييّنْ ذ إِذُوذَانِيينْ‘ - إِخْسْ أَذْ يِينِي ’ثِيقبَّاڒْ ن كِيثْ ذ ذُوذَانْ‘.
5 زَّايْسنْ إِ تّْوَابْضَانْثْ ثڭْزِيرِينْ ن ڒڭْنُوسْ ذِي ثمُّورَا نْسنْ، كُوڒْ إِجّنْ عْلَاحْسَابْ إِڒسْ نّسْ ؤُشَا مَارَّا عْلَاحْسَابْ ڒَادْجْ نْسنْ ؤُ ذِي ڒڭْنُوسْ نْسنْ.
6 أَيْثْ ن حَامْ ثُوغَا أَثنْ ذ كُوشْ، مِيصْرَايِيمْ، فُوطْ ذ كنْعَانْ. ◘10:‏6 1 إِم. 1‏:‏8.
7 إِحنْجِيرنْ ن كُوشْ ثُوغَا أَثنْ ذ سبَا، حَاوِيلَا، سَابْثَا، رَاعَامَا ذ سَابْثَاكَا. إِحنْجِيرنْ ن رَاعَامَا ثُوغَا أَثنْ ذ شَابَا ذ ذَاذَانْ.
8 كُوشْ إِجَّا-د نِيمْرُوذْ. وَانِيثَا إِبْذَا أَذْ يِيڒِي ذ جِّيهڒْ ذِي ثمُّورْثْ. ◘10:‏8 1 إِم. 1‏:‏10. 9 وَا ثُوغَا ذ أَنڭْمَارْ ذ أَمقّْرَانْ زَّاثْ إِ وُوذمْ ن سِيذِي. خْ ؤُيَا قَّارنْ: ’أَنڭْمَارْ أَمقّْرَانْ أَمْ نِيمْرُوذْ زَّاثْ إِ وُوذمْ ن سِيذِي.‘ 10 أَمزْوَارْ ن ثْڭلْذِيثْ نّسْ ثُوغَا أَثنْثْ ذ ثِيندَّامْ ن بَابِيلْ ذ إِرِيخْ ذ أَكَّاذْ ذ كَالْنَا ذِي ثمُّورْثْ ن شِينْعَارْ. 11 زِي ثمُّورْثْ نِّي د-إِفّغْ غَارْ أَشُّورْ ؤُشَا إِبْنَا ذِينْ نِينْوَا، رِيحُوبُوثْ-عِيرْ ذ كَالَاحْ 12 ذ رِيسِينْ جَارْ نِينْوَا ذ كَالَاحْ، نتَّاثْ ذ ثَانْذِينْثْ ثَامقّْرَانْثْ.
13 مِيصْرَايِيمْ إِجَّا-د إِلُوذِييّنْ، إِعَانَامِييّنْ، إِلَاهَابِييّنْ، إِنَافْثُوحِييّنْ،
14 إِفَاثْرُوسِييّنْ، إِكَاسْلُوحِييّنْ، إِنِّي زِي د-إِقَّارْصنْ إِفِيلِيسْطِينِييّنْ، ؤُڒَا ذ إِكَافْثُورِييّنْ.
15 كنْعَانْ إِجَّا-د صِيذُونْ، أَمنْزُو نّسْ، ذ حِيثْ 16 ذ ؤُيابُوسِي ذ ؤُمُورِي ذ ؤُجِيرْجَاشِي 17 ذ ؤُحِيوِي ذ ؤُعَارْقِي ذ ؤُسِينِي 18 ذ ؤُرْوَاذِي ذ ؤُصَامَارِي ذ ؤُحَامَاثِي. أَوَارْنِي أَسْ مْبزّْعنْثْ مَارَّا ڒَادْجَاثْ ن كنْعَانْ. 19 ثُوغَا أَيْمِيرْ ن أَيْثْ ن كنْعَانْ زِي صِيذُونْ غَارْ خِيرَارْ أَڒْ غَازَّا ؤُ سّنِّي غَارْ سَاذُومْ ذ عَامُورَّا ذ أَذْمَا ذ صابُويِيمْ أَڒْ لَاشَاعْ. ◼10:‏19 ’خِيرَارْ‘ - إِسمْ-أَ وَانِيثَا إِخْسْ أَذْ يِينِي ’أَمْشَانْ إِ إِنوْجِيونْ‘. ’غَازَّا‘ - إِسمْ-أَ وَانِيثَا إِخْسْ أَذْ يِينِي ’جّهْذْ‘. ’أَذْمَا‘ - إِسمْ-أَ وَانِيثَا إِخْسْ أَذْ يِينِي ’ثَامُّورْثْ ثَازڭّْوَاغْثْ‘. ’صَاپُويِيمْ‘ - إِسمْ-أَ وَانِيثَا إِخْسْ أَذْ يِينِي ’إِغَايْضنْ ن وزْغَارْ‘ نِيغْ ’أَژْرِي ن وژْرِي‘ نِيغْ ’إِعبُّوزنْ‘ نِيغْ ’ثَانْذِينْثْ ن ڒْعسْكَارْ‘.
20 إِنَا ذ أَيْثْ ن حَامْ عْلَاحْسَابْ ڒَادْجَاثْ نْسنْ، عْلَاحْسَابْ إِڒْسَاونْ نْسنْ، ذِي ثِيمُّورَا نْسنْ ؤُ أَكْ-ذ ڒڭْنُوسْ نْسنْ.
21 إِ شَامْ، ونِّي ذ جدّْ ن مَارَّا أَيْثْ ن عَابِيرْ، ؤُمَاسْ ن يَافَاثْ، أَمقّْرَانْ، تّْوَارْونْ أَسْ-د عَاوذْ إِحنْجِيرنْ. 22 إِحنْجِيرنْ ن شَامْ ثُوغَا أَثنْ ذ عِيلَامْ، أَشُّورْ، أَرْفَاكْشَاذْ، لُوذْ ذ أَرَامْ. ◘10:‏22 أَمز. 11‏:‏10؛ 1 إِم. 1‏:‏17.
23 إِحنْجِيرنْ ن أَرَامْ ثُوغَا أَثنْ ذ عُوصْ ذ حُولْ ذ جَاثِيرْ ذ مَاشْ.
24 أَرْفَاكْشَاذْ إِجَّا-د شَالَاحْ ؤُ شَالَاحْ إِجَّا-د عَابِيرْ. ◘10:‏24 1 إِم. 1‏:‏18.
25 تّْوَارْونْ-د إِ عَابِيرْ ثْنَاينْ ن إِحنْجِيرنْ. إِجّنْ قَّارنْ أَسْ فَالَاجْ، مِينْزِي ذڭْ وُوسَّانْ نّسْ ثتّْوَافدْجقْ ثمُّورْثْ، ؤُ قَّارنْ أَسْ إِ ؤُمَاسْ يُوقْطَانْ. ◼10:‏25 ’فَالَاجْ‘ - إِسمْ وَانِيثَا إِخْسْ أَذْ يِينِي ’أَبطُّو‘ نِيغْ ’أَفدْجقْ‘. ’ثتّْوَافدْجقْ‘ - أَوَاڒْ-أَ إِزمَّارْ أَذْ إِشيَّارْ غَارْ (1) ؤُبطُّو ن إِوْذَانْ ؤُمِي سِيذِي إِبطَّا إِڒسْ نْسنْ ؤُشَا ذوْڒنْ نِيثْنِي أَذْ سِّيوْڒنْ عْڒَامْ كُوڒْ إِڒْسَاونْ جَارْ أَسنْ (خْزَارْ أَمز. 11:1-9)، نِيغْ غَارْ (2) ؤُبطُّو ن ؤُمَاضَالْ (نِيغْ ’دُّونِّيثْ‘) ذڭْ إِزِييْنَانْ، إِخْسْ أَذْ يِينِي أَمْرِيكَا، إِفْرِيقِييَّا، أَسِييَا، ؤُسْثْرَالِييَا ذ ؤُرُوبَا، مَاغَارْ ذڭْ ؤُمزْوَارُو ثُوغَا ثَامُّورْثْ ذ إِجّْ ن ومْشَانْ (خْزَارْ أَمز. 1:9، 10). ’يُوقْطَانْ‘ - إِسمْ-أَ وَانِيثَا إِخْسْ أَذْ يِينِي ’أَمژْيَانْ‘.
26 يُوقْطَانْ إِجَّا-د أَلْمُوذَاذْ، شَالَافْ، هَاضَارْمَاوْثْ، يَارَاحْ، 27 هَاذُورَامْ، ؤُزَالْ، ذِيقْلَا، 28 عُوبَالْ، أَبِيمَايِيلْ، شَابَا، 29 ؤُفِيرْ، حَاوِيلَا ذ يُوبَابْ. مَارَّا إِنَا ثُوغَا أَثنْ ذ إِحنْجِيرنْ ن يُوقْطَانْ. 30 ثَامُّورْثْ مَانِي ثُوغَا زدّْغنْ ثُوغَا-ت زِي مِيشَا أَڒْ سَافَارْ، أَذْرَارْ ن شَّارْقْ.
31 إِنَا ذ أَيْثْ ن شَامْ عْلَاحْسَابْ ڒَادْجَاثْ نْسنْ ؤُ عْلَاحْسَابْ إِڒْسَاونْ نْسنْ، ذِي ثمُّورَا نْسنْ ؤُ أَكْ-ذ ڒڭْنُوسْ نْسنْ.
32 ثِينَا ذ ڒَادْجَاثْ ن إِحنْجِيرنْ ن نُوحْ، عْلَاحْسَابْ مَامّشْ د-خڒْقنْ، أَكْ-ذ ڒڭْنُوسْ نْسنْ. زَّايْسنْ إِ زِي تّْوَابْضَانْ ڒڭْنُوسْ ذِي ثمُّورْثْ أَوَارْنِي إِ سّحْڒثْ. *

- أَمزْوَارُو
- <
- 10
- >

◘10:1 10:‏1 [1 إِم. 1‏:‏1‏-‏27] — 1 إِم. 1‏:‏4

◼10:2 10:‏2 ’جُومَارْ‘ - إِسمْ وَانِيثَا إِخْسْ أَذْ يِينِي ’ونِّي بْڒَا ڒْعِيبْ‘ نِيغْ ’ونِّي إِكمْڒنْ‘. ’مَاجُوجْ‘ - نِيغْ ’مَاخُوخْ‘، نِيغْ ’مَاڭُوڭْ‘.

◘10:2 10:‏2 1 إِم. 1‏:‏5.

◼10:4 10:‏4 ’إِكِيتِّييّنْ ذ إِذُوذَانِيينْ‘ - إِخْسْ أَذْ يِينِي ’ثِيقبَّاڒْ ن كِيثْ ذ ذُوذَانْ‘.

◘10:6 10:‏6 1 إِم. 1‏:‏8.

◘10:8 10:‏8 1 إِم. 1‏:‏10.

◼10:19 10:‏19 ’خِيرَارْ‘ - إِسمْ-أَ وَانِيثَا إِخْسْ أَذْ يِينِي ’أَمْشَانْ إِ إِنوْجِيونْ‘. ’غَازَّا‘ - إِسمْ-أَ وَانِيثَا إِخْسْ أَذْ يِينِي ’جّهْذْ‘. ’أَذْمَا‘ - إِسمْ-أَ وَانِيثَا إِخْسْ أَذْ يِينِي ’ثَامُّورْثْ ثَازڭّْوَاغْثْ‘. ’صَاپُويِيمْ‘ - إِسمْ-أَ وَانِيثَا إِخْسْ أَذْ يِينِي ’إِغَايْضنْ ن وزْغَارْ‘ نِيغْ ’أَژْرِي ن وژْرِي‘ نِيغْ ’إِعبُّوزنْ‘ نِيغْ ’ثَانْذِينْثْ ن ڒْعسْكَارْ‘.

◘10:22 10:‏22 أَمز. 11‏:‏10؛ 1 إِم. 1‏:‏17.

◘10:24 10:‏24 1 إِم. 1‏:‏18.

◼10:25 10:‏25 ’فَالَاجْ‘ - إِسمْ وَانِيثَا إِخْسْ أَذْ يِينِي ’أَبطُّو‘ نِيغْ ’أَفدْجقْ‘. ’ثتّْوَافدْجقْ‘ - أَوَاڒْ-أَ إِزمَّارْ أَذْ إِشيَّارْ غَارْ (1) ؤُبطُّو ن إِوْذَانْ ؤُمِي سِيذِي إِبطَّا إِڒسْ نْسنْ ؤُشَا ذوْڒنْ نِيثْنِي أَذْ سِّيوْڒنْ عْڒَامْ كُوڒْ إِڒْسَاونْ جَارْ أَسنْ (خْزَارْ أَمز. 11:1-9)، نِيغْ غَارْ (2) ؤُبطُّو ن ؤُمَاضَالْ (نِيغْ ’دُّونِّيثْ‘) ذڭْ إِزِييْنَانْ، إِخْسْ أَذْ يِينِي أَمْرِيكَا، إِفْرِيقِييَّا، أَسِييَا، ؤُسْثْرَالِييَا ذ ؤُرُوبَا، مَاغَارْ ذڭْ ؤُمزْوَارُو ثُوغَا ثَامُّورْثْ ذ إِجّْ ن ومْشَانْ (خْزَارْ أَمز. 1:9، 10). ’يُوقْطَانْ‘ - إِسمْ-أَ وَانِيثَا إِخْسْ أَذْ يِينِي ’أَمژْيَانْ‘.

© 2020 www.tarifit.info