- أَوَاڒنْ إِوزْننْ
- <
- 9
- >

9
1 ثِيغِيثْ ثبْنَا ثَادَّارْثْ نّسْ،
ثڭَّا ثسُّويْذَا إِپِيلَارنْ نّسْ،
أَقَا أَثنْ ذِي سبْعَا.
2 نتَّاثْ ثْغَارْصْ إِ ڒْمَاڒْ نّسْ،
ثْخدْجضْ بِينُو نّسْ.
عَاوذْ ثسُّو طَّابْڒَا نّسْ.
3 نتَّاثْ ثسّكّْ
ثِيمْسخَّارِينْ نّسْ ثِيمژْيَانِينْ.
خْ ثْقِيشَّاثِينْ ن ڒڭْعُوذِي ن ثنْذِينْثْ ثتّْڒَاغَا: ◘9:‏3 أَوڒن. 8‏:‏2
4 ”ونِّي إِدْجَانْ ذ أَحَافِي،
أجّْ إِ-ث أَذْ د-يَاسْ ذَانِيثَا!“
نتَّاثْ ثقَّارْ
إِ يِينِّي وَارْ غَارْ إِدْجِي شَا وُوڒْ إِمْثنْ:
5 ”أَسمْ-د، شّمْ زڭْ وغْرُومْ إِنُو،
سْومْ زِي بِينُو نِّي ذ أَومْ د-خدْجْضغْ.
6 جّمْ ثَاقُوبَّانشْثْ، ؤُشَا دَّارمْ،
ضْفَارمْ أَبْرِيذْ ن ڒفْهَامثْ.“
7 ”ونِّي إِتّْوبّْخنْ أَمسْثهْزِييْ،
إِسَّاربُّو ڒفْضِيحثْ إِ يِيخفْ نّسْ،
ونِّي إِتّْعَاقَابنْ أَعفَّانْ،
أَقَا نتَّا يَاربُّو أَبقِّيضْ
ن ڒفْضِيحثْ نّسْ.
8 وَارْ تّْعيَّابْ أَمسْثهْزِييْ
حِيمَا نتَّا وَارْ شكْ إِشَارّهْ،
عيّبْ أَمِيغِيسْ، خنِّي نتَّا أَذْ شكْ إِخْسْ. ◘9:‏8 مت. 7‏:‏6
9 أوْشْ إِ ؤُمِيغِيسْ،
خنِّي أَذْ إِذْوڒْ ذ مِيغِيسْ كْثَارْ،
سْغَارْ ثُوسّْنَا إِ ؤُمْسڭّذْ،
خنِّي نتَّا أَذْ إِفْهمْ كْثَارْ.“
10 ثِيڭّْوُوذِي ن سِيذِي ذ بدُّو ن ثِيغِيثْ،
ثُوسّْنَا ن ؤُمْقدَّاسْ ذ أَمقّْرَانْ
ذ بدُّو ن ڒفْهَامثْ. ◘9:‏10 أَيُوبْ 28‏:‏28؛ إِزهد. 111‏:‏10؛ أَوڒن. 1‏:‏7
11 مَاغَارْ زَّايِي أَذْ كْثَارنْ وُوسَّانْ نّشْ،
إِسڭّْوُوسَا ن ثُوذَارْثْ أَذْ تّْوَارْنِينْ إِ شكْ. ◘9:‏11 أَوڒن. 10‏:‏27
12 مَاڒَا شكْ ذ مِيغِيسْ،
خنِّي أَذْ ثِيڒِيذْ ذ مِيغِيسْ إِ يِيخفْ نّشْ،
ؤُ مَاڒَا ثسْثهزِّيذْ،
أَذْ ثَارْبُوذْ أَيَا سِيمَانْثْ نّشْ.“
13 ثَامْغَارْثْ ثابُوهَاڒشْثْ ثتّْبُوهْڒُويْ،
نتَّاثْ ذ ثَاقُوبَّانِيثْ، وَارْ ثسّنْ وَالُو. ◘9:‏13 أَوڒن. 7‏:‏11
14 نتَّاثْ ثتّْغِيمَا
غَارْ ثوَّارْثْ ن ثَادَّارْثْ نّسْ،
خْ إِجّْ ن كُورْسِي، خْ ڒڭْعُوذِي ن ثنْذِينْثْ
15 حِيمَا أَذْ ثْڒَاغَا خْ إِنِّي إِعدُّونْ،
إِنِّي إِڭُّورنْ نِيشَانْ إِمسْرَاقْ نْسنْ، ثنَّا:
16 ”ونِّي إِدْجَانْ ذ أَحَافِي،
أجّْ إِ-ث أَذْ د-يَاسْ ذَانِيثَا!“
نتَّاثْ ثقَّارْ
إِ يِينِّي وَارْ غَارْ إِدْجِي شَا وُوڒْ إِمْثنْ:
17 ”أَمَانْ إِتّْوَاشَارنْ ذ إِمِيژِيذنْ،
أَغْرُومْ إِنُّوفَّارنْ أَقَا إِشْنَا.“ ◘9:‏17 أَوڒن. 20‏:‏17
18 نتَّا وَارْ إِسِّينْ أَقَا ذِينْ ڒخْيَاڒَاثْ،
أَقَا إِنوْجِيونْ نّسْ
ذڭْ وَادْجَاغْ ن ڒَاخَارْثْ إِ إِدْجَانْ. ◘9:‏18 أَوڒن. 2‏:‏18

- أَوَاڒنْ إِوزْننْ
- <
- 9
- >

◘9:3 9:‏3 أَوڒن. 8‏:‏2

◘9:8 9:‏8 مت. 7‏:‏6

◘9:10 9:‏10 أَيُوبْ 28‏:‏28؛ إِزهد. 111‏:‏10؛ أَوڒن. 1‏:‏7

◘9:11 9:‏11 أَوڒن. 10‏:‏27

◘9:13 9:‏13 أَوڒن. 7‏:‏11

◘9:17 9:‏17 أَوڒن. 20‏:‏17

◘9:18 9:‏18 أَوڒن. 2‏:‏18

© 2020 www.tarifit.info