- إِزهِّيذنْ
- <
- 138
- >

138
1 ن ذَاوُوذْ.
أَذْ شكْ قَاذِيغْ س مَارَّا ؤُڒْ إِنُو،
أَذْ شكْ زهّْذغْ زَّاثْ إِ إِربِّيثنْ.
2 أَذْ بنْذْقغْ غَارْ زَّاوشْثْ نّشْ
ثَامقّْرَانْثْ إِقدّْسنْ،
أَذْ قَاذِيغْ إِسمْ نّشْ
خْ ثْمخْسِيوْثْ نّشْ إِشوَّارنْ
ؤُ خْ ڒَامَانْ نّشْ،
مَاغَارْ شكْ ثسّمْغَارذْ
أَوَاڒْ نّشْ خْ مَارَّا
مِينْ إِتّْوَافنْ عَاذْ
ذڭْ يِيسمْ نّشْ.
3 ذڭْ وَاسّْ ڒَامِي خَاكْ د-ڒَاغِيغْ،
ثَارِّيذْ-د خَافِي،
شكْ ثوْشِيذْ جّهْذْ إِ ڒعْمَارْ إِنُو.
4 مَارَّا إِجدْجِيذنْ ن ثمُّورْثْ
أَذْ شكْ قَاذَانْ، أَ سِيذِي،
خْمِي تّسْڒَانْ أَوَاڒنْ
زڭْ ؤُقمُّومْ نّشْ.
5 أَذْغنّْجنْ خْ إِبْرِيذنْ ن سِيذِي،
مَاغَارْ أَعُودْجِي ن سِيذِي ذ أَمقّْرَانْ.
6 مَاغَارْ وَاخَّا إِتّْوَاسُّوعْڒَا سِيذِي أَطَّاسْ،
عَاذْ إِخزَّارْ-د غَارْ ؤُمْوَاضعْ،
مَاشَا بُو-نّْفَاخثْ إِسّنْ إِ-ث زِي ڒَاڭّْوَاجْ. ◘138:‏6 إِزهد. 113‏:‏6، 7
7 مَاڒَا ؤُيُورغْ ذِي ڒْوسْطْ ن ڒحْصَارثْ،
أَذْ أَيِي د-ثتَّارّذْ غَارْ ثُوذَارْثْ.
شكْ ثسّْوِيژّْضذْ أَفُوسْ نّشْ
ضِيدّْ إِ وغْضَابْ ن ڒْعذْيَانْ إِنُو،
أَفُوسْ نّشْ أَفُوسِي إِسّنْجمْ أَيِي.
8 سِيذِي أَذْ ث إِكمّڒْ إِ نشّْ.
أَ سِيذِي، ثَامخْسِيوْثْ نّشْ إِشوَّارنْ
ثتّْغِيمَا إِ ڒبْذَا،
ڒفْعَايڒْ ن إِفَاسّنْ نّشْ
وَارْ ثنْ ثَارخُّوذْ.

- إِزهِّيذنْ
- <
- 138
- >

◘138:6 138:‏6 إِزهد. 113‏:‏6، 7

© 2020 www.tarifit.info