- إِزهِّيذنْ
- <
- 125
- >

125
1 إِزْڒِي ن ؤُڭعّذْ.
إِنِّي إِتّشْڒنْ خْ سِيذِي،
أَقَا أَثنْ أَمْ وذْرَارْ ن صِيهْيُونْ،
ونِّي وَارْ إِتّنْهزِّينْ،
مَاشَا إِتّْغِيمَا إِ ڒبْذَا. ◘125:‏1 إِزهد. 9‏:‏5، 8، 12؛ إِزهد.123‏:‏1
2 أَمْ مَامّشْ إِذُورَارْ
قُووَّارنْ إِ ؤُرْشَالِيمْ،
أَمُّو إِقُووَّارْ سِيذِي إِ ڒْڭنْسْ نّسْ،
زِي ڒخُّو أَڒْ ڒبْذَا.
3 مَاغَارْ أَزدْجَاضْ ن ڒْغَارْ
وَارْ إِتّْغِيمِي إِتَّاريّحْ
خْ ثمُّورْثْ ن إِمْسڭَّاذنْ،
حِيمَا إِمْسڭَّاذنْ
وَارْ سّْوِيژِّيضنْ إِفَاسّنْ نْسنْ غَارْ ڒْغَارْ.
4 إِڒِي أَذْ يڭّْ سِيذِي ثَاشُونِي
ذڭْ إِصبْحَاننْ،
ذڭْ إِنِّي إِسڭّْذنْ س وُوڒْ، ◼125:‏4 ’س وُوڒْ‘ - س ثْعِيبْرَانِيثْ ’س وُوڒَاونْ‘.
5 مَاشَا إِنِّي إِ غَا إِحيّْذنْ زڭْ وبْرِيذْ
غَارْ إِبْرِيذنْ إِفَارْغنْ،
أَذْ ثنْ إِسِّيڭّْوجْ سِيذِي جْمِيعْ
أَكْ-ذ يِينِّي إِتّڭّنْ ڒْغشّْ.
أَذْ ذِينْ يِيڒِي ڒهْنَا خْ إِسْرَائِيل.

- إِزهِّيذنْ
- <
- 125
- >

◘125:1 125:‏1 إِزهد. 9‏:‏5، 8، 12؛ إِزهد.123‏:‏1

◼125:4 125:‏4 ’س وُوڒْ‘ - س ثْعِيبْرَانِيثْ ’س وُوڒَاونْ‘.

© 2020 www.tarifit.info