- إِزهِّيذنْ
- <
- 85
- >

85
1 إِ ؤُمقّْرَانْ ن إِمغْنَاجنْ.
زڭْ أَيْثْ ن قُورَاحْ. أَزهّذْ.
2 شكْ ثَارْضِيذْ خْ ثمُّورْثْ، أَ سِيذِي،
ثسّنْقڒْبذْ ثَامحْبَاسْثْ ن يَاعْقُوبْ.
3 ثكّْسذْ ڒْمُوعْصِييّثْ خْ ڒْڭنْسْ نّشْ،
ثذْڒِيذْ مَارَّا دّْنُوبْ نّسْ. سِيلَاهْ.
4 شكْ ثْمنْعذْ مَارَّا أَفُوڭمْ،
ثسّْثوّْجذْ ڒْحَاذُوقْ ن وغْضَابْ نّشْ.
5 أَرّْ أَنغْ، أَ أَربِّي ن ؤُسنْجمْ نّغْ،
تُّو أَغْضَابْ نّشْ خَانغْ.
6 مَا ثخْسذْ أَذْ خَانغْ ثسْعَارذْ إِ ڒبْذَا؟
مَا أَذْ ثڭّذْ أَغْضَابْ نّشْ
أَذْ إِقِّيمْ زِي جِّيڒْ أَڒْ جِّيڒْ؟
7 مَا وَارْ ذ أَنغْ ثجِّيذْ أَذْ ندَّارْ عَاوذْ،
حِيمَا أَذْ أَشْ إِفَارْحْ ڒْڭنْسْ نّشْ؟ ◘85:‏7 إِزهد. 71‏:‏20
8 سْشنْ أَنغْ-د
ثَامخْسِيوْثْ نّشْ إِشوَّارنْ، أَ سِيذِي،
أوْشْ أَنغْ أَسنْجمْ نّشْ.
9 نشّْ خْسغْ أَذْ سْڒغْ
مِينْ غَا إِسِّيوڒْ أَربِّي، سِيذِي،
مَاغَارْ نتَّا أَذْ إِسِّيوڒْ أَكْ-ذ ڒْڭنْسْ نّسْ
ؤُ أَكْ-ذ إِمْثِيقَّانْ نّسْ خْ ڒهْنَا.
غَارْومْ، مَاڒَا نِيثْنِي أَذْ د-ذوْڒنْ
تّْشَاڒَانْ خْ يِيخفْ نْسنْ.
10 نِيشَانْ، أَقَا يُوذسْ-د ؤُسنْجمْ نّسْ
إِ يِينِّي زَّايسْ إِتّڭّْوذنْ،
حِيمَا أَعُودْجِي نّسْ
أَذْ إِزْذغْ ذِي ثمُّورْثْ نّغْ.
11 ثَامخْسِيوْثْ إِشوَّارنْ ذ ڒَامَانْ
أَذْ مّْسَاڭَارنْ،
ثَاسڭْذَا ذ ڒهْنَا أَذْ مّْسُوذُومنْ. ◘85:‏11 عبر. 7‏:‏2
12 ثِيذتّْ أَذْ ثغْمِي زِي ثمُّورْثْ،
ثَاسڭْذَا أَذْ ثسِّيجّْ غَارْ سْوَادَّايْ
زڭْ ؤُجنَّا.
13 سِيذِي أَذْ إِوْشْ ؤُڒَا ذ مِينْ إِصبْحنْ،
ثَامُّورْثْ نّغْ أَذْ ثوْشْ ڒْغِيدْجثْ نّسْ. ◘85:‏13 إِزهد. 67‏:‏7
14 ثَاسڭْذَا أَذْ أَسْ ثِيزْوَارْ
زَّاثْ إِ وُوذمْ نّسْ،
أَذْ ثحْضَا جُّورّثْ ن إِصُورَافْ نّسْ.

- إِزهِّيذنْ
- <
- 85
- >

◘85:7 85:‏7 إِزهد. 71‏:‏20

◘85:11 85:‏11 عبر. 7‏:‏2

◘85:13 85:‏13 إِزهد. 67‏:‏7

© 2020 www.tarifit.info