- أَمزْوَارُو
- <
- 15
- >

15
ڒْعَاهْذْ ن أَربِّي أَكْ-ذ أَبْرَامْ
1 أَوَارْنِي مَانْ أَيَا يُوسَا-د وَاوَاڒْ ن سِيذِي غَارْ أَبْرَامْ ذڭْ إِجّْ ن ڒوْحِييْ. إِنَّا أَسْ ”وَارْ تّڭّْوذْ شَا، أَبْرَامْ، نشّْ ذ أَسڒْقِي إِ شكْ، ڒْمُونثْ نّشْ ثمْغَارْ أَطَّاسْ ذ نشّْ.“ ◘15:‏1 إِزهد. 16‏:‏6؛ 18‏:‏3؛ 19‏:‏12. 2 ؤُشَا إِنَّا أَبْرَامْ: ”سِيذِي إِنُو، سِيذِي، مِينْ ذ أَيِي غَا ثوْشذْ، مَاغَارْ نشّْ أَذْ رَاحغْ أَمُّو بْڒَا مِّي ؤُ أَلِيعَازِيرْ زِي ذِيمَاشْقْ أَذْ يِيڒِي أَمشْنَاوْ مِّي خْ وَاڭْڒَا ن ثَادَّارْثْ إِنُو؟“ ◼15:‏2 ’أَلِيعَازِيرْ‘ - إِسمْ-أَ وَانِيثَا إِخْسْ أَذْ يِينِي ’ونِّي غَارْ إِدْجْ أَربِّي ذ أَمْعَاونْ نّسْ‘ نِيغْ ’ونِّي ؤُمِي إِوْشَا أَربِّي أَفُوسْ‘. 3 إِنَّا أَبْرَامْ عَاوذْ: ”خْزَارْ، وَارْ ذ أَيِي ثوْشِيذْ زَّارِيعثْ، س ؤُينِّي، ونِّي إِدْجَانْ أَمْ مِّي ن ثَادَّارْثْ إِنُو، أَذْ يِيڒِي ذ أَوْرِيثْ إِنُو!“ ◼15:‏3 ’زَّارِيعثْ‘ - إِخْسْ أَذْ يِينِي ’ثَارَّاوْثْ‘. 4 ؤُشَا خْزَارْ، أَوَاڒْ ن سِيذِي يُوسَا-د غَارسْ، إِنَّا: ”وَارْ شكْ إِوَارّثْ شَا وَا، مَاشَا ونِّي إِ غَا إِفّْغنْ زَّايكْ أَذْ يِيڒِي ذ أَوْرِيثْ نّشْ.“ 5 إِسُّوفّغْ إِ-ث غَارْ بَارَّا، إِنَّا: ”خْزَارْ غَارْ ؤُجنَّا، ثْحسْبذْ إِثْرَانْ، مَاڒَا ثْزمَّارذْ أَذْ ثنْ ثْحسْبذْ!“ ؤُشَا إِنَّا أَسْ: ”أَمُّو إِ غَا ثِيڒِي زَّارِيعثْ نّشْ!“ ◘15:‏5 ؤُف. 32‏:‏13؛ أَعَوذ. 10‏:‏22؛ رُوم. 4‏:‏18؛ عبر. 11‏:‏12. 6 ؤُشَا نتَّا يُومنْ ذِي سِيذِي ؤُشَا إِحْسبْ أَسْ ث-إِ-د ذ ثَاسڭْذَا. ◼15:‏6 ’إِحسْبْ أَسْ ث-إِ-د ذ ثَاسڭْذَا‘ - نِيغْ ’إِڭَّا أَسْ ث إِ نتَّا ذ ثَاسڭْذَا‘. ◘15:‏6 رُوم. 4‏:‏3، 9 ،18، 22؛ ڭال. 3‏:‏6؛ يَاع. 2‏:‏23.
7 إِنَّا أَسْ عَاوذْ: ”نشّْ ذ سِيذِي، ونِّي شكْ د-يِيوْينْ زِي ؤُرْ ن إِكَالْذَانِييّنْ، حِيمَا أَذْ أَشْ وْشغْ ثَامُّورْثْ-أَ ذ ڒْوَارْثْ.“ ◘15:‏7 إِزهد. 105‏:‏11. 8 خنِّي نتَّا إِنَّا: ”أَ سِيذِي إِنُو، سِيذِي، س مِينْزِي إِ غَا سّْنغْ، بلِّي أَذْ ت وَارْثغْ؟“ 9 إِنَّا أَسْ نتَّا: ”أَوِي أَيِي-د إِشْثْ ن ثْعجْمِيثْ ن ثْڒَاثَا ن إِسڭّْوُوسَا ذ إِجّْ ن إِغَايْضْ ن ثْڒَاثَا إِسڭّْوُوسَا ذ إِجّْ ن إِشَارِّي ن ثْڒَاثَا إِسڭّْوُوسَا ذ إِشْثْ ن ثجْلِيلّحْثْ ذ إِجّْ ن وذْبِيرْ ذ أَمژْيَانْ.“ 10 نتَّا يِيوِي-د غَارسْ مَارَّا مَانْ أَيَا، إِبْضَا ثنْ خْ وزْينْ ؤُ إِڭَّا كُوڒْ أَزْينْ قِيبَاتْشْ إِ ونّغْنِي، مَاشَا وَارْ إِبْضِي شَا إِجْضَاضْ. ◘15:‏10 إِرْم. 34‏:‏18، 19 11 هْوَانْ-د إِجْضَاضْ إِتّْكشَّاضنْ خْ إِمُورْضَاسْ، مَاشَا أَبْرَامْ يُوژّڒْ خَاسنْ. 12 غَارْ ؤُغدْجَايْ ن ثْفُوشْثْ، إِمْسَارْ أَقَا يُوسَا أَسْ-د إِ أَبْرَامْ إِجّْ ن يِيضصْ يُودْجغْ، ؤُشَا خْزَارْ، ثِيڭّْوُوذِي ذ ثَادْجسْثْ إِحذْقنْ وْضَانْ-د خَاسْ. 13 خنِّي إِنَّا إِ أَبْرَامْ: ”سّنْ س ثِيذتّْ أَقَا زَّارِيعثْ نّشْ أَذْ ثِيڒِي ذ ثَابَارَّانشْثْ ذڭْ إِشْثْ ن ثمُّورْثْ إِ وَارْ إِدْجِينْ نّسْ ؤُشَا أَذْ أَسنْ خذْمنْ أَمْ إِسمْغَانْ ؤُ نِيثْنِي أَذْ خَاسنْ ڭّنْ أَغِيڒْ أَربْعَا-مْيَا ن إِسڭّْوُوسَا. ◘15:‏13 ؤُف. 12‏:‏40؛ ڒخ. 7‏:‏6؛ ڭال. 3‏:‏17. 14 مَاشَا ڒْڭنْسْ ؤُمِي غَا خذْمنْ أَمْ إِسمْغَانْ، أَذْ خَاسنْ حكْمغْ عَاوذْ، ؤُشَا أَوَارْنِي مَانْ أَيَا أَذْ فّْغنْ س وَاڭْڒَا إِمْغَارْ. ◘15:‏14 ؤُف. 3‏:‏22؛ 11‏:‏2؛ 12‏:‏35،36. 15 أَذْ ثتّْوَاسّْمُونذْ غَارْ ڒجْذُوذْ نّشْ س ڒهْنَا ؤُشَا أَذْ شكْ نضْڒنْ أَمْ ؤُمشَّايْبُو إِوقَّارْ. ◘15:‏15 أَمز. 25‏:‏7، 8. 16 جِّيڒْ وِيسّْ أَربْعَا أَذْ د-إِعْقبْ ذَانِيثَا، مِينْزِي ڒْقدّْ ن ڒْمُوعْصِييّثْ ن إِمُورِييّنْ عَاذْ وَارْ إِكمّڒْ.“ ◘15:‏16 ؤُف. 12‏:‏40. 17 ڒَامِي ثغْڒِي ثْفُوشْثْ ؤُشَا ثذْوڒْ ذ ثَادْجسْثْ، ثُوغَا ذِينْ أَفَارَّانْ إِدّخّْننْ ؤُ إِعْذُو إِجّْ ن وصْفضْ ن ثْمسِّي جَارْ إِزيْنَانْ نِّي. ◼15:‏17 أَفسَّارْ - ڒَامِي ڭِّينْ ثْنَاينْ ن إِجدْجِيذنْ زِيشْ إِجّْ ن ڒْعَاهْذْ ذِي شَّارْقْ-أَمڒْوَاسُو كْسِينْ نِيثْنِي إِجّْ ن ؤُمدَّارْ إِ ثْغَارْصْثْ، بْضَانْ ث ذ إِزيْنَانْ ؤُشَا سَّارْسنْ أَزْينْ غَارْ إِجّْ ن ؤُغزْذِيسْ ؤُ أَزْينْ غَارْ إِجّْ ن ؤُغزْذِيسْ نّغْنِي. خنِّي ثُوغَا خْ ؤُجدْجِيذْ نِّي ثُوغَا ذ أَمُوقْڒِيڒْ زَّايْسنْ أَذْ يُويُورْ ذِي ڒْوسْثْ ن ثْنَاينْ ن إِزِييْنَانْ أَمْ إِقَّارْ أَقَا أَجدْجِيذْ ونِّي ذ أَمقّْرَانْ زَّايْسنْ غَارسْ ڒْحقّْ حِيمَا أَذْ كِيذسْ إِڭّْ أَمشْنَاوْ مِينْ إِڭَّا أَكْ-ذ ؤُمُودَّارْ إِ ؤُمِي غَارْصنْ، مَاڒَا نتَّا وَارْ إِكمّڒْ ڒْعَاهْذْ إِ إِڭَّا أَكِيذسْ (خْزَارْ إِرْم. 34:18-20). ذڭْ وَاوَاڒنْ-أَ نتّْوَاڒَا أَقَا أَربِّي ونِّي ذ أَمقّْرَانْ خْ إِبْرَاهِيمْ، ثُوغَا إِڭُّورْ ذِي ڒْوسْثْ ن إِزيْنَانْ ن ؤُمدَّارْ ذِي صِّيفثْ ن وسْفضْ أَمْ ثُوغَا إِبْرَاهِيمْ إِتّْبدَّا غَارْ ؤُغزْذِيسْ. مَانْ أَيَا إِخْسْ أَذْ يِينِي أَقَا أَربِّي س يِيخفْ نّسْ ذ نتَّا إِ إِقضْعنْ ڒْعَاهْذْ أَكْ-ذ إِبْرَاهِيمْ مِينْزِي أَربِّي إِتّْحِينَّا خْ بْنَاذمْ، إِسّنْ بْنَاذمْ وَارْ إِزمَّارْ أَذْ إِكمّڒْ ؤُڒَا ذ إِجّْ ن ڒْعَاهْذْ أَكِيذسْ. بْنَاذمْ إِزمَّارْ مْغِيرْ أَذْ إِتّْوَاسّنْجمْ خْمِي إِ غَا يَامنْ ذِي ڒْعَاهْذْ إِ إِڭَّا أَربِّي ذِي مِّيسْ، إِخْسْ أَذْ يِينِي ذِي لْمَاسِيحْ ونِّي إِوْشِينْ إِخفْ نّسْ ذ ثْغَارْصْثْ إِ دّْنُوبْ ن إِوْذَانْ. 18 ذڭْ وَاسّْ نِّي نِّيثْ إِڭَّا سِيذِي إِجّْ ن ڒْعَاهْذْ أَكْ-ذ أَبْرَامْ، إِنَّا: ”إِ زَّارِيعثْ نّشْ ؤُمِي وْشِيغْ ثَامُّورْثْ-أَ زڭْ إِغْزَارْ ن مِيصْرَا أَڒْ إِغْزَارْ أَمقّْرَانْ، إِغْزَارْ ن لْفُورَاطْ: ◘15:‏18 أَمز. 12‏:‏7؛ 13‏:‏15؛ 24‏:‏7؛ 26‏:‏4؛ ؤُف. 32‏:‏13؛ أَعَوذ. 1‏:‏8؛ 34‏:‏4. 19 ثَامُّورْثْ ن إِقِينِييْينْ، إِقنِيزِييْينْ، إِقَاذْمِييْينْ، 20 إِحِيتِّييْينْ، إِفِيرْزِييْينْ، إِرَافَاوِييّنْ، 21 إِمُورِييْينْ، أَيْثْ ن كنْعَانْ، إِڭِيرْڭَاشِييْينْ ذ إِيِيبُوسِييْينْ.“

- أَمزْوَارُو
- <
- 15
- >

◘15:1 15:‏1 إِزهد. 16‏:‏6؛ 18‏:‏3؛ 19‏:‏12.

◼15:2 15:‏2 ’أَلِيعَازِيرْ‘ - إِسمْ-أَ وَانِيثَا إِخْسْ أَذْ يِينِي ’ونِّي غَارْ إِدْجْ أَربِّي ذ أَمْعَاونْ نّسْ‘ نِيغْ ’ونِّي ؤُمِي إِوْشَا أَربِّي أَفُوسْ‘.

◼15:3 15:‏3 ’زَّارِيعثْ‘ - إِخْسْ أَذْ يِينِي ’ثَارَّاوْثْ‘.

◘15:5 15:‏5 ؤُف. 32‏:‏13؛ أَعَوذ. 10‏:‏22؛ رُوم. 4‏:‏18؛ عبر. 11‏:‏12.

◼15:6 15:‏6 ’إِحسْبْ أَسْ ث-إِ-د ذ ثَاسڭْذَا‘ - نِيغْ ’إِڭَّا أَسْ ث إِ نتَّا ذ ثَاسڭْذَا‘.

◘15:6 15:‏6 رُوم. 4‏:‏3، 9 ،18، 22؛ ڭال. 3‏:‏6؛ يَاع. 2‏:‏23.

◘15:7 15:‏7 إِزهد. 105‏:‏11.

◘15:10 15:‏10 إِرْم. 34‏:‏18، 19

◘15:13 15:‏13 ؤُف. 12‏:‏40؛ ڒخ. 7‏:‏6؛ ڭال. 3‏:‏17.

◘15:14 15:‏14 ؤُف. 3‏:‏22؛ 11‏:‏2؛ 12‏:‏35،36.

◘15:15 15:‏15 أَمز. 25‏:‏7، 8.

◘15:16 15:‏16 ؤُف. 12‏:‏40.

◼15:17 15:‏17 أَفسَّارْ - ڒَامِي ڭِّينْ ثْنَاينْ ن إِجدْجِيذنْ زِيشْ إِجّْ ن ڒْعَاهْذْ ذِي شَّارْقْ-أَمڒْوَاسُو كْسِينْ نِيثْنِي إِجّْ ن ؤُمدَّارْ إِ ثْغَارْصْثْ، بْضَانْ ث ذ إِزيْنَانْ ؤُشَا سَّارْسنْ أَزْينْ غَارْ إِجّْ ن ؤُغزْذِيسْ ؤُ أَزْينْ غَارْ إِجّْ ن ؤُغزْذِيسْ نّغْنِي. خنِّي ثُوغَا خْ ؤُجدْجِيذْ نِّي ثُوغَا ذ أَمُوقْڒِيڒْ زَّايْسنْ أَذْ يُويُورْ ذِي ڒْوسْثْ ن ثْنَاينْ ن إِزِييْنَانْ أَمْ إِقَّارْ أَقَا أَجدْجِيذْ ونِّي ذ أَمقّْرَانْ زَّايْسنْ غَارسْ ڒْحقّْ حِيمَا أَذْ كِيذسْ إِڭّْ أَمشْنَاوْ مِينْ إِڭَّا أَكْ-ذ ؤُمُودَّارْ إِ ؤُمِي غَارْصنْ، مَاڒَا نتَّا وَارْ إِكمّڒْ ڒْعَاهْذْ إِ إِڭَّا أَكِيذسْ (خْزَارْ إِرْم. 34:18-20). ذڭْ وَاوَاڒنْ-أَ نتّْوَاڒَا أَقَا أَربِّي ونِّي ذ أَمقّْرَانْ خْ إِبْرَاهِيمْ، ثُوغَا إِڭُّورْ ذِي ڒْوسْثْ ن إِزيْنَانْ ن ؤُمدَّارْ ذِي صِّيفثْ ن وسْفضْ أَمْ ثُوغَا إِبْرَاهِيمْ إِتّْبدَّا غَارْ ؤُغزْذِيسْ. مَانْ أَيَا إِخْسْ أَذْ يِينِي أَقَا أَربِّي س يِيخفْ نّسْ ذ نتَّا إِ إِقضْعنْ ڒْعَاهْذْ أَكْ-ذ إِبْرَاهِيمْ مِينْزِي أَربِّي إِتّْحِينَّا خْ بْنَاذمْ، إِسّنْ بْنَاذمْ وَارْ إِزمَّارْ أَذْ إِكمّڒْ ؤُڒَا ذ إِجّْ ن ڒْعَاهْذْ أَكِيذسْ. بْنَاذمْ إِزمَّارْ مْغِيرْ أَذْ إِتّْوَاسّنْجمْ خْمِي إِ غَا يَامنْ ذِي ڒْعَاهْذْ إِ إِڭَّا أَربِّي ذِي مِّيسْ، إِخْسْ أَذْ يِينِي ذِي لْمَاسِيحْ ونِّي إِوْشِينْ إِخفْ نّسْ ذ ثْغَارْصْثْ إِ دّْنُوبْ ن إِوْذَانْ.

◘15:18 15:‏18 أَمز. 12‏:‏7؛ 13‏:‏15؛ 24‏:‏7؛ 26‏:‏4؛ ؤُف. 32‏:‏13؛ أَعَوذ. 1‏:‏8؛ 34‏:‏4.

© 2020 www.tarifit.info