- 2 يُوحَانَّا
- <
- 1
- >

2 يُوحَانَّا
1
1 أَمْغَارْ، إِ ثْمطُّوثْ إِتّْوَافَارْزنْ ذ ثَارْوَا نّسْ، إِنِّي تّخْسغْ ذِي ثِيذتّْ، وَارْ إِدْجِي نشّْ وَاهَا، مَاشَا عَاوذْ قَاعْ إِنِّي إِسّْننْ ثِيذتّْ، 2 ذِي طّْوعْ ن ثِيذتّْ إِ ذَايْنغْ إِزدّْغنْ ؤُشَا أَذْ كِيذْنغْ ثِيڒِي إِ ڒبْذَا: 3 أَرْضَا ذ أَرّحْمثْ ذ ڒهْنَا أَذْ كِيذْنغْ إِڒِينْ زِي أَربِّي، بَابَاثْنغْ، ؤُ زِي سِيذِيثْنغْ يَاسُوع لْمَاسِيحْ، مِّيسْ ن بَابَاسْ، ذِي ثِيذتّْ ؤُ ذِي ثَايْرِي. ◼1:‏3 ’كِيذْنغْ‘ - مَارَّا إِرِيسْفُوسنْ (ڒْْمَاخْطُوطَاثْ) غَارْسنْثْ ’أَكِيذْنغْ‘، مْغِيرْ ذِي ثكْسْثُوسْ رسبْثُوسْ نتَّافْ ’أَكِيذْومْ‘.
4 أَقَا فَارْحغْ أَطَّاسْ ؤُمِي ؤُفِيغْ جَارْ ثَارْوَا نّمْ شَا إِنِّي إِڭُّورنْ ذِي ثِيذتّْ، أَمْ مَامّشْ ثَاوْصيّثْ نِّي نكْسِي زِي بَابَاثْنغْ. 5 ؤُشَا ڒخُّو تّتَّارغْ أَمْ، أَ ثَامطُّوثْ، وَارْ إِدْجِي أَخْمِي ذ أَمْ ؤُرِيغْ ثَاوْصيّثْ ن جْذِيذْ، مَاشَا ثنِّي أَقَا-ت غَارْنيْ زڭْ ؤُمزْوَارُو: أجّْ أَنغْ أَذْ نخْسْ أَيَاوْيَا. ◘1:‏5 يُوح. 13‏:‏34؛ 15‏:‏12؛ Efez؛ 5‏:‏2؛ 1 تس. 4‏:‏9؛ 1 بُط. 4‏:‏8؛ 1 يُوح. 2‏:‏7؛ 3‏:‏23؛ 4‏:‏21. 6 ثَا ذ ثَايْرِي، أَقَا أَذْ نُويُورْ عْلَاحْسَابْ ثِيوصَّا نّسْ. ثَا ذ ثَاوْصيّثْ أَمْ مَامّشْ إِ ثسْڒِيمْ زڭْ ؤُمزْوَارُو، أَقَا إِتّْخصَّا أَذْ ثُويُورمْ ذَايسْ. ◘1:‏6 يُوح. 15‏:‏10.
7 مِينْزِي أَطَّاسْ ن إِخدَّاعنْ ؤُذْفنْ غَارْ دُّونشْثْ، إِنِّي وَارْ إِشهّْذنْ شَا إِ ثْوَاسِيثْ ن يَاسُوع لْمَاسِيحْ ذِي دَّاثْ. ذ وَا ذ أَخدَّاعْ ذ أَمْضِيدّْ ن لْمَاسِيحْ. ◘1:‏7 مت. 24‏:‏5، 24؛ 2 بُط. 2‏:‏1؛ 1 يُوح. 4‏:‏1. 8 حْضَامْ إِخفْ نْومْ، حِيمَا وَارْ ثْخسَّارمْ شَا مِينْ خفْ ثْخذْممْ كنِّيوْ، مَاشَا أَذْ ثَاوْيمْ ڒْمُونثْ ثْمُونْ. 9 مَارَّا ونِّي إِ غَا إِخْضَانْ ؤُشَا وَارْ إِقِّيمْ شَا ذِي ثْغُورِي ن لْمَاسِيحْ، وَارْ غَارسْ بُو أَربِّي ذڭْ يِيخفْ نّسْ. ونِّي إِ غَا إِقِّيمنْ ذِي ثْغُورِي نّسْ، أَقَا غَارسْ بَابَاسْ ذ مِّيسْ 10 مَاڒَا يُوسَا-د غَارْومْ شَا ن إِجّنْ ؤُشَا وَارْ د-يِيوِي شَا ثَاغُورِي-يَا، خنِّي وَارْ ث قبّْڒمْ ذِي ثَادَّارْثْ نْومْ، وَارْ زَّايسْ أَرحّْبمْ. ◘1:‏10 رُوم. 16‏:‏17؛ 2 تِيم. 3‏:‏5؛ ثِيث. 3‏:‏10. 11 مِينْزِي ونِّي خَاسْ إِ غَا يَارحّْبنْ، غَارسْ أَمُونِي أَكْ-ذ ڒخْذَايمْ نّسْ ثِيعفَّانِينْ.
12 أَقَا غَارِي أَطَّاسْ إِ ذ أَومْ غَا أَرِيغْ، مَاشَا ثُوغَا وَارْ خْسغْ أَذْ ث أَرِيغْ ذِي ثوْرِيقْثْ س سّْمخْ، مَاشَا سِّيثِيمغْ أَذْ غَارْومْ د-أَسغْ، حِيمَا أَذْ كِيومْ سِّيوْڒغْ زڭْ ؤُقمُّومْ غَارْ ؤُقمُّومْ، حِيمَا ڒفْرَاحثْ نّغْ أَذْ ثِيڒِي ثكْمڒْ.
13 ثَارْوَا ن ؤُتْشْمَامْ إِتّْوَافَارْزنْ، تّْسدْجَامنْ خَامْ س ڒهْنَا. أَمِينْ.

- 2 يُوحَانَّا
- <
- 1
- >

◼1:3 1:‏3 ’كِيذْنغْ‘ - مَارَّا إِرِيسْفُوسنْ (ڒْْمَاخْطُوطَاثْ) غَارْسنْثْ ’أَكِيذْنغْ‘، مْغِيرْ ذِي ثكْسْثُوسْ رسبْثُوسْ نتَّافْ ’أَكِيذْومْ‘.

◘1:5 1:‏5 يُوح. 13‏:‏34؛ 15‏:‏12؛ Efez؛ 5‏:‏2؛ 1 تس. 4‏:‏9؛ 1 بُط. 4‏:‏8؛ 1 يُوح. 2‏:‏7؛ 3‏:‏23؛ 4‏:‏21.

◘1:6 1:‏6 يُوح. 15‏:‏10.

◘1:7 1:‏7 مت. 24‏:‏5، 24؛ 2 بُط. 2‏:‏1؛ 1 يُوح. 4‏:‏1.

◘1:10 1:‏10 رُوم. 16‏:‏17؛ 2 تِيم. 3‏:‏5؛ ثِيث. 3‏:‏10.

© 2020 www.tarifit.info