- إِزهِّيذنْ
- <
- 29
- >

29
1 أَزهّذْ ن ذَاوُوذْ.
وْشمْ إِ سِيذِي، أَرَّاوْ ن إِربِّيثنْ،
وْشمْ إِ سِيذِي أَعُودْجِي ذ ثْزمَّارْ. ◘29:‏1 إِزهد. 96‏:‏7، 8
2 وْشمْ إِ سِيذِي أَعُودْجِي ن يِيسمْ نّسْ،
بنْذْقمْ زَّاثْ إِ سِيذِي
ذِي ڒْعزّْ ن زَّاوشْثْ إِقدّْسنْ.
3 ثْمِيجَّا ن سِيذِي ثدَّارْضحْ ثِيوَا إِ وَامَانْ،
أَربِّي ن ؤُعُودْجِي إِسّْهمْهمْ،
سِيذِي، خْ وَامَانْ أَطَّاسْ. ◘29:‏3 ؤُف. 9‏:‏23
4 ثْمِيجَّا ن سِيذِي ثشُّورْ س جّهْذْ،
ثْمِيجَّا ن سِيذِي ثشُّورْ س ڒْعزّْ.
5 ثْمِيجَّا ن سِيذِي ثتَّارژَّا
ثِيشجُّورَا ن ثْنڭْلِينْ،
سِيذِي إِتَّارژَّا ثِينڭْلِينْ ن لُوبْنَانْ.
6 يَارَّا إِ-ثنْ أَذْ نڭْزنْ أَمْ ؤُعجْمِي،
أَذْرَارْ ن لُوبْنَانْ ذ وذْرَارْ ن سِيرْيُونْ،
أَمْ ؤُمژْيَانْ ن إِغَايْضْ ن ڒخْڒَا
أَكْ-ذ وَاشَّاونْ ذ إِزِيرَارنْ. ◼29:‏6 ’أَفُونَاسْ ن ڒخْڒَا‘ - نِيغْ ’أَينْذُوزْ ن ڒخْڒَا‘.
7 ثْمِيجَّا ن سِيذِي ثْنقّشْ
إِشعَّاڒنْ ن ثْمسِّي.
8 ثْمِيجَّا ن سِيذِي ثَارَّا ڒخْڒَا إِتَّارْجِيجِي،
سِيذِي يَارَّا ڒخْڒَا ن قَاذَاشْ إِتَّارْجِيجِي.
9 ثْمِيجَّا ن سِيذِي ثَارَّا ثُوذَاذِينْ تَّارْونْثْ،
نتَّا إِتّْعَارَّا إِزغْرَانْ،
مَاشَا ذِي زَّاوشْثْ نّسْ ثَامقّْرَانْثْ
مَارَّا ثسَّاوَاڒْ خْ ؤُعُودْجِي نّسْ.
10 سِيذِي ثُوغَا إِتّْغِيمَا أَمْ ڒْقَاضِي
غَارْ سّحْڒثْ ن وَامَانْ،
سِيذِي إِتّْغِيمَا أَمْ ؤُجدْجِيذْ إِ ڒبْذَا. ◼29:‏10 ’ڒْقَاضِي‘ - نِيغْ ’أَمزْرُوفْ‘.
11 سِيذِي أَذْ إِوْشْ جّهْذْ إِ ڒْڭنْسْ نّسْ،
سِيذِي أَذْ إِبَاركْ ڒْڭنْسْ نّسْ س ڒهْنَا.

- إِزهِّيذنْ
- <
- 29
- >

◘29:1 29:‏1 إِزهد. 96‏:‏7، 8

◘29:3 29:‏3 ؤُف. 9‏:‏23

◼29:6 29:‏6 ’أَفُونَاسْ ن ڒخْڒَا‘ - نِيغْ ’أَينْذُوزْ ن ڒخْڒَا‘.

◼29:10 29:‏10 ’ڒْقَاضِي‘ - نِيغْ ’أَمزْرُوفْ‘.

© 2020 www.tarifit.info